გრანადის საამირო

გრანადის საამირო (, ) — უკანასკნელი არაბული სახელმწიფო ევროპის ტერიტორიაზე და უკანასკნელი ისლამური სახელმწიფოებრივი გაერთიანება პირენეს ნახევარკუნძულის ტერიტორიაზე 1238-1492 წლებში. მისი გათავისუფლებით ესპანელებმა დაასრულეს ქვეყნის გათავისუფლების ხანგრძლივი პროცესი რეკონკისტა. გრანადის აღებას ევროპული სახელმწიფოებრიობის ისტორიაში იგივე მნიშვნელობა ჰქონდა რაც კონსტანტინოპოლის აღებას.

 ისტორია 
ალმოჰადების ცნობილი მმართველის მუჰამედ ალ-ნასირის გარდაცვალების შემდეგ პირენეს ნახევარკუნძულის მუსულმანურ მოსახლეობაში არეულობა დაიწყო, რომელიც ალმოჰადების სახელმწიფოს დაშლისაკენ მიაქანებდა. 1224-1230 წლებში რეგიონი ფეოდალურმა დაქუცმაცებულობამ მოიცვა. ჩამოყალიბდა ერთმანეთთან მებრძოლი პატარა სახელმწიფოებრივი გაერთიანებები ტაიფები. ვალენსიაში ჩამოყალიბდა ტაიფა რომელიც 1228 წლამდე არსებობდა, მსგავსი გაერთიანება არსებობდა მურსიაში 1228-1241 წლებში. მესამე საამირო ჩამოყალიბდა არხონაში, რომლის მმართველმა მუჰამედ I-მა ჯერ ქალაქი ხაენი დაიპყრო, შემდეგ ბასა, გუადისი და გრანადა. ასე დაარსდა გრანადის საამირო — უკანასკნელი მავრიტანული სახელმწიფო.

საამიროს ერთადერთი მმართველი დინასტია იყო ნასრიდები. გრანადის საამიროში სხვადასხვა მუსულმანური საამიროებიდან მოდიოდნენ და სახლდებოდნენ, სადაც მოჰქონდათ თავიანთი ავლა-დიდება და ხდებოდა მეურნეობის განვითარება. აქ გააგრძელა აღმასვლა ტრადიციულმა მავრიტანიულმა კულტურამ და ხელოვნებამ.

XV საუკუნის ბოლოს საამირო კრიზისმა მოიცვა, ხაზინას ქრონიკულად არ ჰყოფნიდა ფინანსები, იყო საკვების კრიზისი, მოსახლეობა შიმშილობდა, ქალაქი ცარიელდებოდა და შენობები ინგრეოდა. ესპანეთში ამ დროს ტრიუმფით აღნიშნავენ ქრისტეფორე კოლუმბის მიერ ამერიკის აღმოჩენას. გარდა ამისა ქრისტიანულ სამყაროში გავრცელდა აზრი, რომ ისლამური გრანადის აღება იქნებოდა კომპესანცია ქრისტიანული კონსტანტინოპოლის აღების სანაცვლოდ. 1492  წელს გრანადა აიღეს, დასრულდა რეკონკისტა.

 იხილეთ აგრეთვე 
 ესპანეთის ისტორია
 გრანადის ამირები
 ნასრიდები

 რესურსები ინტერნეტში 

 Начало Реконкисты в Испании. Мусульманские государства 
 Гранадский эмират (XIII—XV вв.) на сайте «Руниверс»


კატეგორია:ევროპის ყოფილი ისლამური ქვეყნები
კატეგორია:ესპანეთის ისტორია